Държавен вестник, бр. 27, 2013 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  27
а) да представят обективна информация за 
психичните особености на кандидата за военна 
служба и на военнослужещия/резервиста;
б) да представят ясна и точна формулировка 
на био-психо-социалния профил на изследваното 
лице чрез интерпретация на информацията от 
документацията, резултатите от проведените 
тестове, интервюто и от други данни с доказуем 
характер;
в) да дадат актуална и прогностична оценка 
на психологическите способности на изследва­
ното лице да изпълнява безопасно, ефективно и 
непрекъснато летателна длъжност.
5. Клиничното психологично изследване 
за нуждите на психиатричния преглед и авио­
психологичното изследване за определяне на 
психологичната годност за летателна длъжност 
се прилагат при:
а) определяне на военномедицинската психи­
атрична годност на кандидати за приемане на 
военна служба и на военнослужещи/резервисти;
б) определяне на психологична годност за 
летателна длъжност на кандидати за приемане 
на военна служба и военнослужещи/резервисти.
6. Клиничното психологично изследване за 
нуждите на психиатричния преглед и авиопсихо­
логичното изследване за определяне на психоло­
гичната годност за летателна длъжност включват 
анализ на документи, психологично тестуване и 
индивидуално психологично интервю.
7. На психологично изследване за нуждите на 
психиатричния преглед подлежат всички канди­
дати за приемане на военна служба, насочени от 
експерт-психиатър.
8. На авиопсихологично изследване за опре­
деляне на психологична годност за летателна 
длъжност подлежат всички кандидати и воен­
нослужещи/резервисти на летателна длъжност. 
9. Военнослужещите/резервистите на ле­
тателна длъжност подлежат на психологично 
изследване в следните случаи:
а) при мотивирана заявка от командира на 
военното формирование;
б) заболяване, свързано с психичното със­
тояние (преживяна черепно-мозъчна травма, 
състояния след преживян стрес, невровегетатив­
ни смущения, язвена болест, исхемична болест 
на сърцето, хипертонична болест, чернодробни 
увреждания, въздушна болест при летателния 
състав, декомпенсационна болест);
в) след прекъсване на летателната длъжност 
за срок, налагащ ново първоначално медицинско 
освидетелстване; 
г) преживян служебен инцидент, предпоставки 
за инцидент;
д) усвояване от летателния състав на друга 
материална част, предявяваща съществено раз­
лични изисквания от предишната;
е) при употреба на регламентирани от меди­
цинските стандарти медикаменти по време на 
изпълнение на летателна длъжност и управление 
на въздушното движение. 
10. Специализирано психологично изследване 
се извършва по преценка на експерта-психиатър 
при издаване на свидетелство за проведено спе­
циализирано медицинско изследване съгласно 
Закона за защита на класифицираната инфор­
мация (приложение № 7, чл. 18, ал. 1).
11. Клинично психологично изследване се 
прилага и в случаи, при които психологичните 
отклонения у изследваното лице не могат да бъдат 
класифицирани според медицинските стандарти.
12. Провеждането на авиопсихологично из­
следване при извънредни (контролни) прегледи 
за психологична годност за летателна длъжност 
са регламентирани в отделни приложения на 
Наредбата за военномедицинската експертиза.
IІ. Организация на клиничното психологично 
изследване за нуждите на психиатричния преглед 
и авиопсихологичното изследване при определяне 
на психологична годност за летателна длъжност
1. Психологичното изследване се извършва 
от психолози с образователна степен „магистър“. 
При необходимост за извършване на техническата 
обработка на тестовите резултати се включва 
предварително подготвен помощен персонал.
2. Обемът на клиничното психологично из­
следване за нуждите на психиатричния преглед и 
авиопсихологичното изследване при определяне 
на психологична годност за летателна длъжност 
се определят от:
а) задачите на конкретното изследване;
б) предоставеното време за провеждане на 
изследването;
в) наличните възможности по отношение на 
личен състав, апаратура, технически средства, 
тестови методики и условия за провеждане.
3. Необходима документация при явяване за 
клинично психологично изследване за нуждите 
на психиатричния преглед и за авиопсихологич­
но изследване за определяне на психологична 
годност за летателна длъжност:
3.1. Кандидатите за военна служба представят: 
удостоверение за проведен психиатричен преглед 
от районен център за психично здраве (психо­
диспансер), етапна епикриза от личен лекар и 
друга документация (при необходимост) – харак­
теристика от последната месторабота, сведение 
от близък (родител, съпруг/а и др.), епикриза от 
стационарно лечение, решение на ТЕЛК и др. 
3.2. Военнослужещите/резервистите предста­
вят: служебна и здравна документация (характе­
ристика от месторабота, здравно-производствена 
характеристика, авиолекарска характеристика, 
справка от психолог, сведение от близък, епикри­
за от стационарно лечение, решение на ЦВМК/
ТЕЛК и др.), съдържащи информация относно: 
а) личностови особености, стресоустойчивост, 
прояви на емоционална неуравновесеност, стран­
ности в поведението, затруднения в междулич­
ностовите отношения, преживян тежък стрес;
б) употреба на психоактивни вещества (да се 
уточнят количеството на приемания алкохол, 
интензивността на тютюнопушенето, употребата 
на медикаменти);